ผมมีอาการถ่ายลีบถ่ายยากมากมา7เดือนหลังจากไปสวนแป้งมาก็ปกติผมอยากทราบว่าผมเปนรัยครับและก็มีอาการกดเจ็บท้องน้อยทั้งสองฝั่งและก็ท้องอืดแน่นท้องหลังกินข้าวอาการเบื้องต้นครับ
สวัสดีค่ะ อาการขับถ่ายเปลี่ยนแปลง อาจเกิดจาก-ทวารหนักและไส้ตรงอักเสบ-ลำไส้ใหญ่อักเสบ-ลำไส้แปรปรวน-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรหากมีอาการดังกล่าวมาเรื้อรัง คือขับถ่ายเปลี่ยนแปลง ลักษณะอุจจาระเปลี่ยนไป หรือมีเลือดปนร่วมด้วย ปวดท้องมาก ควรไปพบอายุรแพทย์โรคทางเดินอาหารเพื่อตรวจเพิ่มเติมอย่างละเอียด หากแพทย์ซักประวัติตรวจร่างกายแล้วเสี่ยงจะเป็นมะเร็งลำไส้ใหญ่ อาจเป็นข้อบ่งชี้ในการส่องกล้องในทางเดินลำไส้ใหญ่เพื่อหาดูว่ามีเนื้องอกหรือไม่ การยืนยันทำได้โดยการตัดชิ้นเนื้อที่น่าสงสัย (ถ้ามี) ไปตรวจดูว่าเป็นมะเร็งหรือไม่การดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป เน้นรับประทานผัก ผลไม้ และธัญพืช หลีกเลี่ยงการดื่มแอลกอฮอล์และการสูบบุหรี่